Document ID: 31991D0180

31991D0180
L 093/1
JURNALUL OFÍCIAL AL UNIUNII EUROPENE
DECIZIA COMISIEI
din 14 februarie 1991
privind anumite metode de analiză și de testare a laptelui crud și a laptelui tratat termic
(91/180/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 85/397/CEE a Consiliului din 5 august 1985 privind problemele de sănătate și de inspecție veterinară în cadrul schimburilor intracomunitare de lapte tratat termic (1), astfel cum a fost modificată ultima dată prin Directiva 89/662/CEE (2), în special articolul 10 alineatul (2),
întrucât, în conformitate cu articolul 10 alineatul (2) din Directiva 85/397/CEE, Comisia adoptă metodele de analiză și verificare ce trebuie utilizate pentru controlul respectării normelor cu privire la laptele crud și la laptele tratat termic;
întrucât, în ceea ce privește laptele crud, trebuie adoptate metode care să permită determinarea conținutului de germeni, a conținutului de celule, a punctului de congelare și a prezenței antibioticelor;
întrucât, în ceea ce privește laptele pasteurizat, trebuie adoptate metode care să permită determinarea absenței germenilor patogeni, a numărului de coliformi, a conținutului de germeni, a absenței fosfatazelor, a prezenței peroxidazelor, a absenței antibioticelor și a punctului de congelare;
întrucât, în ceea ce privește laptele sterilizat și laptele prelucrat „la temperaturi ultra înalte” (UHT), trebuie adoptate metode care să permită determinarea conținutului de germeni și a absenței antibioticelor;
întrucât, din motive tehnice, într-o primă fază este importantă adoptarea unor metode de referință pentru analizele și testele având ca scop asigurarea respectării anumitor norme; întrucât este deosebit de importantă continuarea examinării condițiilor de utilizare a metodelor de rutină, de analiză și testare; întrucât, în așteptarea rezultatelor acestei examinări, autoritățile competente trebuie să asigure utilizarea metodelor de rutină corespunzătoare în vederea respectării normelor din Directiva 85/397/CEE;
întrucât stabilirea metodelor de referință de analiză și testare presupune stabilirea procedurilor de analiză și a criteriilor de fidelitate în vederea asigurării unei interpretări uniforme a rezultatelor;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Procedurile de referință de analiză și testare a laptelui crud sunt următoarele:
-
determinarea punctului de congelare;
-
inventarierea microorganismelor - conținutul de germeni la 30 °C;
-
inventarierea celulelor somatice;
-
detectarea antibioticelor și a sulfamidelor.
Articolul 2
Procedurile de referință de analiză și testare a laptelui pasteurizat sunt următoarele:
-
determinarea punctului de congelare;
-
determinarea activității fosfatazice;
-
determinarea activității peroxidazice;
-
inventarierea microorganismelor - conținutul de germeni la 30 °C;
-
inventarierea microorganismelor - conținutul de germeni la 21 °C;
-
inventarierea coliformilor - numărarea coloniilor la 30 °C;
-
detectarea antibioticelor și sulfamidelor;
-
detectarea microorganismelor patogene.
Articolul 3
Procedurile de referință de analiză și testare a laptelui UHT și a laptelui sterilizat sunt următoarele:
-
determinarea punctului de congelare;
-
inventarierea microorganismelor - conținutul de germeni la 30 °C;
-
detectarea antibioticelor și sulfamidelor.
Articolul 4
Punerea în aplicare a procedurilor de referință de analiză și testare, stabilirea criteriilor de fidelitate ce trebuie folosite și recoltarea eșantioanelor trebuie să se efectueze în conformitate cu regulile descrise în anexa I.
Articolul 5
Procedurile de referință de analiză și testare menționate la articolele 1, 2 și 3 sunt descrise în anexa II.
Articolul 6
Prezenta decizie va fi reexaminată înainte de 31 decembrie 1992, pentru a se putea ține seama de evoluția cunoștințelor științifice și tehnice.
Articolul 7
Prezenta decizie se adresează statelor membre.
Adoptată la Bruxelles, 14 februarie 1991.

Labels: 3
17
6